ବନ୍ଧବାହଲଃ ରେମ୍ପାଲା ସେତୁ ପୁଣି ଆତଙ୍କ ରାଜ। ପୋଲିସର ନିସିକ୍ରୟତା ଯୋଗୁଁ ରେମ୍ପାଲା ସେତୁ ଦୁର୍ବୃତ୍ତମାନଙ୍କ ଶିକାର ହେଉଛନ୍ତି ଜନସାଧାରଣ।ପୁଲିସର ପ୍ରେଟୋଲ୍ ଲିଙ୍କ୍ରେ ଦେଖାଦେଇଛି ପ୍ରଶ୍ନବାଚୀ ସୃଷ୍ଟି ହୋଇଛି। ଗତ କାଲି ରାତିରେ ପୁଣି ରେମ୍ପାଲା ସେତୁ ନିକଟରେ ଆତଙ୍କ ରାଜ ଦେଖିବାକୁ ମିଳିଛି। ସେଠାରେ ଏକ ଟ୍ରକ୍ ଡ୍ରାଇଭରଙ୍କୁ ମାଡ଼ମାରି ତାଙ୍କଠାରୁ କିଛି ଦୁର୍ବୃତ୍ତ ଟଙ୍କା ଲୁଟି ଫେରାର ହୋଇଯାଇଥିଲେ।
କିଛି ବ୍ୟକ୍ତି ତାଙ୍କୁ ଉଧ୍ୟାର କରି ପୋଲିସ କୁ ଯୋଗାଯୋଗ କରିଥିଲେ। ଘଟଣା ସ୍ଥଳରେ ବନହରପାଲି ପୋଲିସ ପହଞ୍ଚି ଟ୍ରକ ଡ୍ରାଇଭରକୁ ଲଖନପୁର ହସ୍ପିଟାଲକୁ ନେଇ ଚିକିତ୍ସା ଆରମ୍ଭ କରିଥିଲେ। ବର୍ତ୍ତମାନ ଚାଳକ ଜଣଙ୍କ ବିପଦମୁକ୍ତ ଥିବା ଡାକ୍ତର କହିଛନ୍ତି। ଟ୍ରକଟି ବନ୍ଧବାହଲ ଅଞ୍ଚଳର ବୋଲି ଜଣାପଡ଼ିଛି। ବ୍ରଜରାଜନଗର ନଗର ଏସ୍ଡିପିଓ ଦିଲ୍ଲୀପ କୁମାର ଦାସ, ବନହରପାଲି ଥାନା ଅଧିକାରୀ ପ୍ରଶାନ୍ତ କୁମାର ମେହେର ଘଟଣା ସ୍ଥଳରେ ପହଞ୍ଚି ତଦନ୍ତ ଆରମ୍ଭ କରିଛନ୍ତି। ଏ ସଂକ୍ରାନ୍ତରେ ବନହରପାଲି ଥାନାରେ ଏକ ମାମଲା ରୁଜୁ କରାଯାଇଛି। ଏଭଳି ଘଟଣା ପୁଣି ରେମ୍ପାଲା ସେତୁରେ ଜନସାଧାରଣଙ୍କ ମଧ୍ୟରେ ଆତଙ୍କ ସୃଷ୍ଟି କରିଛି। ଏହି ଅଞ୍ଚଳରେ ପୁଲିସ ପକ୍ଷରୁ କଡ଼ାକଡ଼ି ପାଟ୍ରୋଲିଂ କରିବାକୁ ଅଞ୍ଚଳବାସୀ ଦାବି କରିଛନ୍ତି।
